open-index/open-wikipedia-markdown huggingface dataset:
Հմայակ Կալամքարյան

**Հմայակ Արտեմի Կալամքարյան** (Համայակ Քալամքարյան, ), հայ բժիշկ, մաշկավեներաբան։ Բժշկական գիտությունների դոկտոր (1969), պրոֆեսոր (1970): ՌԴ գիտության վաստակավոր գործիչ։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

Խաչատուր Արտեմի Կալամքարովի եղբայրը։

## Կենսագրություն
Հմայակ Կալամքարյանը ծնվել է 1918 թվականի հունվարի 8 (21)-ին, Կարսում։ 1938-1941 սովորել է Մոսկվայի թիվ 1 բժշկական ինստիտուտում, 19941-1943 թվականներին՝ Թիֆլիսի բժշկական ինստիտուտում։ 1975-1988 թվականներին եղել է Մոսկվայի կենտրոնական մաշկավեներաբանական գիտահետազոտական ինստիտուտի մաշկաբանության բաժնի վարիչ։

Աշխատանքները վերաբերում են մաշկի տենդաբշտիկային և լիմֆոպրոլիֆերատիկ հիվանդությունների կլինահյուսվածաբանական և բջջաբանական դասակարգմանն ու բուժման արդյունավետ եղանակների ներդրմանը։ Առաջինն է նկարագրել Կիմուրի հիվանդությունը, միելոմային հիվանդության մաշկային դրսևորումները, Կապոշի կեղծ սարկոման։

Հմայակ Կալամքարյանը մահացել է 1995 թվականին, Մոսկվայում։ Թաղված է Մոսկվայի հայկական գերեզմանատանը։

## Հիշատակ
Հմայակ Կալամքարյանի 100-ամյակի կապակցությամբ ՀՀ-ում 2018 թվականին ստեղծվել է «Պրոֆեսոր Հ. Ա. Քալամքարյանի անվան Մաշկավեներաբանության և մաշկի օպտիկական ախտորոշման ասոցիացիա» ՀԿ-ն։

## Պարգևներ
* ԽՍՀՄ Նախարարների խորհրդի մրցանակ։
*Հայրենական պատերազմի II աստիճանի շքանշան։ 
*ՌԴ  գիտության վաստակավոր գործիչ։

## Երկեր
* Клинические и экспериментальные материалы к вопросу об эффективности хлортетрациклина (биомицина) и синтомицина при лечении пиодермитов [Текст] : Автореферат дис. на соискание ученой степени кандидата медицинских наук / Рост. н/Д гос. мед. ин-т. - Ростов н/Д : [б. и.], 1958
* Клиника и терапия ретикулезов кожи, 175 с. 17 л. ил. 20 см, Ереван Айастан 1983
* Саркома Капоши / А. А. Каламкарян, В. Г. Акимов, И. А. Казанцева ; Отв. ред. А. М. Вихерт, Л. М. Непомнящих; АН СССР, Сиб. отд-ние, АМН СССР, Сиб. отд-ние, Ин-т клинич. и эксперим. медицины, 111,[1] с., [12] л. ил. 22 см, Новосибирск Наука Сиб. отд-ние 1986
*Клиническая дерматология: редкие и атипичные дерматозы / А. А. Каламкарян, В. Н. Мордовцев, Л. Я. Трофимова. - Ереван : Айастан, 1989. - 566,[1] с. : ил.; 22 см.;  (В пер.).
* Хроническая стафилококковая инфекция кожи / А. А. Каламкарян, А. М. Бухарович, 131,[2] с. ил. 21 см, Киев Здоровья 1990

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ գիտնականներ
Կատեգորիա:Հայ մաշկավեներաբաններ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Մոսկվայի հայկական գերեզմանատանը թաղվածներ
Կատեգորիա:ՌԴ գիտության վաստակավոր գործիչներ
Երվանդ Կրիկորյան

**Երվանդ Հովհաննեսի Կրիկորյան** (), փիլիսոփա, նատուրալիստների ավագ սերնդի ներկայացուցիչ։ Փիլիսոփայական գիտությունների դոկտոր (1933), պրոֆեսոր։

## Կենսագրություն
Երվանդ Կրիկորյանը ծնվել է 1892 թվականի հունվարի 7-ին, Այնթապում։ Սովորել է Կոստանդնուպոլսի Ռոբերտ քոլեջում, որտեղ 1912-1914 թվականներին դասավանդել է փիլիսոփայություն։ 1921 թվականին ավարտել է Հարվարդի համալսարանը։ 1921 թվականից եղել է Նյու Յորքի Սիթի քոլեջի պրոֆեսոր, 1952-1982 թվականներին՝ փիլիսոփայության բաժանմունքի ղեկավար։ Փիլիսոփայական նատուրալիզմի բնագավառի մասնագետ։

Աշխատությունները վերաբերում են գիտակցության և գիտության մեթոդաբանության հիմնահարցերին։ Մերժում է հոգեկանի և կյանքի իդեալիստական մեկնաբանությանը՝ դրանք դիտարկելով իբրև նյութական բարդ համակարգերի գործառույթ։ Կրիկորյանի փիլիսոփայական դիրքորոշումը մոտ է բնագիտական մատերիալիզմին։
Կրիկորյանը հեղինակ է բազմաթիվ գիտական աշխատությունների։

Երվանդ Կրիկորյանը մահացել է 1982 թվականին, Նյու Յորքում։

## Երկեր
* Naturalism and the Human Spirit. Columbia University Press; Third Printing edition (1944).

## Ծանոթագրություններ

Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հարվարդի համալսարանի շրջանավարտներ
Twitch

**Twitch**, տեսահեռարձակող ծառայություն, մասնագիտակցված համակարգչային խաղերի թեմատիկայով, այդ թվում գեյմփլեյների և կիբեռսպորտային առաջնությունների հեռարձակում։ Twitch պլատֆորմում տեսանյութեր կարելի է տեսնել ինչպես իրական ժամանակով, այնպես էլ որոնման միջոցով։ Twitch-ը պատկանում է Twitch Interactive-ին, որն էլ  Amazon-ի դուստր ընկերություն է։ Սերվիսը ստեղծվել է 2011 թվականին, առանձին justin.tv-ի նմանատիպ սերվիսից, որը ուներ ավելի լայն թեմատիկա։ Բացի համակարգչային խաղերից, Twitch-ում հանդիպում են տարբեր թեմաների հեռարձակումներ, օրինակ՝ երաժշտական ելույթներ կամ պոկերի առաջնություններ։

## Պատմություն
Թեմատիկայի ընդլայնման և լավագույն դրամայնացման համակարգի ստեղծման հետ կապված, ստեղծվեց Twitch Media Group-ը, որում ընդգրկվեցին՝ Ջոնաթան Սիմպսոն-Բինտը, Կիմ Նելսոնը, Էնդի Սվենսոնը և Քրիսիտիան Գրուշկինը։ Կայքում տրամադրվում է վճարովի բաժանորդագրություն, որը նախատեսված է հեղինակների համար ովքեր ցանկանում եմ գումար վաստակել իրենց ալիքի միջոցով։

Հեռարձակման ֆունկցիան ներառված է Origin թվային դիստրիբուտի խաղերի վրա
։

Twitch-ը դարձել է WORLD CYBER GAMES 2012-ի պաշտոնական հեռարձակող ալիքներից մեկը։

League of Legends Championship Series-ի ժամանակ առաջնության մասնակիցները հեռարձակում էին իրենց մարզումները, դրանով իսկ ստեղծելով յուրօրինակ շոու։

Այն բանից հետո երբ Twitch.tv-ին իր հայտիությամբ անցավ Justin.tv, ընկերությունը որոշեց փոխել անունը և այն սկսեց կրել Twitch Interactive անունը։ Այդ նույն տարում Amazon ընկերությունը 970 միլլիոն դոլլարով գնեց սերվիսը։

Twitch-ի լսարանը իր պատմության ընթացքում շարունակաբար աճել է՝ արդեն 2013 թվականի հոկտեմբերին Twitch-ը ուներ 45 միլլիոն օգտատերեր։ 2018 թվականին Twitch-ը հայտնեց ավելի քան 2 միլլիոն ստրիմերների և 15 միլլիոն օգտատերերի մասին։

## Լսարան
Արդեն 2011 թվականի փետրվարին կայքի լսարանը հասել էր 15 միլլիոն խաղացողներ ամիսը։ Ունիկալ այցելողների թիվը գերազանցում է ամիսը 45 միլլիոնը։ Լսարանը ընդգրկում է 18-ից 34 տարիքային մարդկանց։ 2012 թվականի հոկտեմբերին կայք այցելել էին 20 միլլիոն մարդ, իսկ 2013 թվականի օգոստոսին այդ թիվը հասավ 45 միլլիոնի։

## Ապահովվող պլատֆորմներ
Twitch-ը հասանելի է ցանկացած դիտարկիչով այցելության համար, ինչպես նար կան հատուկ հավելվածներ  iOS և Android և անհատական համակարգիչների համար։

Նաև կան ոչ պաշտոնական ծրագիր՝ livestreamer-ը, որը թույլ է տալիս, դիտել հեռարձակումները առանց դիտարկչի։

## Ծանոթագրություններ

## Արտաքին հղումներ
* twitch.tv
* socialblade.com — Twitch-ի ալիքների վարկանիշը և վճակագրությունը

Կատեգորիա:2011
Կատեգորիա:2011 հիմնադրումներ
Կատեգորիա:ԱՄՆ-ի կայքեր
Կատեգորիա:Ամերիկյան ընկերություններ
Կատեգորիա:Բջջային հեռախոսների ծրագրային ապահովում
Կատեգորիա:Գուգլ
Կատեգորիա:Ժամանցային կայքեր
Կատեգորիա:Ժամանցը ԱՄՆ-ում
Կատեգորիա:Համակարգչային խաղեր
Կատեգորիա:Համացանց
Կատեգորիա:Համացանցային ընկերություններ
Կատեգորիա:Համացանցային մշակույթ
Կատեգորիա:Համացանցի հեռուստաալիքներ
Կատեգորիա:Հեռուստատեսություն
Կատեգորիա:Սոցիալական տեղեկության մշակում
Կատեգորիա:Վեբ 2.0
Կատեգորիա:Տեղեկատվական տեխնոլոգիաներ
Գրեյս Սաիֆ

**Գրեյս Սաիֆ** (, , Մանչեստր, Անգլիա, Միացյալ Թագավորություն), բրիտանացի դերասանուհի։ Հայտնի է դարձել Նեթֆլիքսի «13 պատճառ՝ ինչու» հեռուստասերիալում Ամորովատ Անիսիա «Անի» Աչոլայի դերը կատարելուց հետո։

## Կյանք և կարիերա
Գրեյս Սաիֆը ծնվել է 1995 թվականի հոկտեմբերի 7-ին, Անգլիայի Մանչեստր քաղաքում։ Նա դերասանական վարպետություն է սովորել Լոնդոնի Դրամատիկական արվեստի թագավորական ակադեմիայում և ավարտել է այն 2017 թվականին բակալավրի աստիճանով։

Սաիֆը սկսել է իր դերասանական կարիերան «Ուիլթոն» կարճամետրաժ ֆիլմից։ Սակայն նրան հռչակ է բերել Անիի դերը Նեթֆլիքսի «13 պատճառ՝ ինչու» պատանեկան դրամա հեռուստասերիալում։ 2017 թվականին նա կատարել է Էնջել Հյորլիի դերը «Բժիշկներ» հեռուստասերիալում։ 2018 թվականին նա կերտել է Շաբսի դերը «Գիշերը տնից դուրս» կարճամետրաժ ֆիլմում։

Գրեյսը նաև հնչյունավորել է Էբբիին «World of Warcraft: Battle For Azeroth» տեսախաղում։

## Քննադատություն
2019 թվականին՝ «13 պատճառ՝ ինչու» հեռուստասերիալի թողարկումից հետո, Գրեյս Սաիֆը ստիպված է եղել ջնջել իր ինստագրամյան կայքէջը, և փակել թվիթթերյան կայքէջը այն բանից հետո, երբ հանդիսատեսները բացասական և վիրավորական մեկնաբանություններ էին թողում իր նկարների տակ, քանի որ դժգոհ էին Գրեյսի կերտած կերպարի գործունեությամբ և ազդեցությամբ սերիալի սյուժեի վրա։ Թիմոթի Գրանադերոսն, ով կատարում էր սերիալում Մոնթիի դերն, աջակցել է Սաիֆին, գրելով իր ինստագրամյան կայքէջում․

## Ծանոթագրություններ

## Արտաքին հղումներ
* 

Կատեգորիա:1995 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Հոկտեմբերի 7 ծնունդներ
Ֆերենց Մադլ

**Ֆերենց Մադլ** (, ), հունգարացի պետական և քաղաքական գործիչ, Հունգարիայի նախագահը 2000-2005 թվականներին։

## Կենսագրություն
Իրավաբանական կրթություն է ստացել Պեչայում, Բուդապեշտում և Ստրասբուրգում։

1971 թվականից աշխատել է Էթվոշ Լորանի համալսարանի իրավաբանական ֆակուլտետում՝ սկզբում դոցենտ, իսկ 1973-2000 թվականներին՝ պրոֆեսոր։ Մասնագիտացել է միջազգային քաղաքացիական իրավունքի մեջ։ 1985-2000 թվականներին ղեկավարել է պրոֆիլային ամբիոնը։ Դասախոսել է որպես հրավիրված պրոֆեսոր բազմաթիվ եվրոպական համալսարաններում (օրինակ Մյունխենում)։ 1987 թվականից Հունգարիայի Գիտությունների ակադեմիայի ակադեմիկոս։ 1989 թվականին ընտրվել է գիտությունների և արվեստի Եվրոպական ակադեմիայի անդամ։

Անկուսակցական է։
* 1990—1993 թվականներին՝ նախարար առանց պորտֆելի
* 1993—1994 թվականներին՝ Հունգարիայի մշակույթի և կրթության նախարար։ Զբաղեցրել է նաև կառավարական մի շարք հիմնադրամների և հանձնաժողովների ղեկավարի պաշտոնները։ Նա պատասխանատու էր ինչպես արտաքին և ներքին քաղաքականության մի շարք ուղղությունների իրավական, այնպես էլ տնտեսական ասպեկտների համար
* 1995 թվականին՝ անհաջող առաջադրվեց Հունգարիայի նախագահի պաշտոնում ՖԻԴԵՍԻՑ։ 2000 թվականին առաջադրվել է երկրորդ անգամ՝ կրկին ՖԻԴԵՍԻՑ, և այս անգամ հաղթանակ է տարել։
* 2000—2005 թվականներին ընտրվել է Հունգարիայի նախագահ։

Նախագահական լիազորությունների ավարտից հետո վերադարձել է Բուդապեշտի Էթվոշ Լորանի համալսարանում դասախոսական գործունեությանը։

## Պարգևներ
* 1968 — Հունգարիայի Գիտությունների ակադեմիայի մրցանակ
* 1999 — Սեչենյայի մրցանակ
* 2000 — «Հունգարիայի Ժառանգություն» մրցանակ
* 2000 — Հունգարական շքանշանի Մեծ խաչ
* 2000 — Մարիամի խաչի շքանշան (Էստոնիա)
* 2001 — Սպիտակ արծվի շքանշան (Լեհաստան)
* 2001 — Երեք աստղերի շքանշանի ասպետ (Լատվիա)
* 2002 — Սպիտակ աստղի շքանշան (Էստոնիա)
* Սուրբ Օլաֆ շքանշանի Մեծ խաչի ասպետ (Նորվեգիա)
* Ռումինիայի աստղի շքանշանի ասպետ (Ռումինիա)

## Ծանոթագրություններ

Կատեգորիա:Բուդապեշտի համալսարանի շրջանավարտներ
Կատեգորիա:Ստրասբուրգի համալսարանի շրջանավարտներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Հունգարացի պետական գործիչներ
Կատեգորիա:Հունգարիայի քաղաքական գործիչներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Հունգարացի գրողներ
Կատեգորիա:Եվրոպական ակադեմիայի անդամներ
Կատեգորիա:Պատվո լեգեոնի շքանշանի ասպետներ
Կատեգորիա:Հունգարացի մանկավարժներ
Կոշիկ անապատի վիմական արձանագրությունների ցանկ

300px|մինի|աջից|Կոշիկ անապատ
Ստորև ներկայացված է Քոլատակ գյուղից 8 կմ հեռավորության վրա՝ անտառի մեջ՝ Անապատ կոչվող բարձունքի վրա։ գտնվող Կոշիկ անապատի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Եղիշե առաքյալի վանքի վիմական արձանագրություններ

300px|մինի|աջից|Եղիշե առաքյալի վանք
Ստորև ներկայացված է Արցախի Հանրապետության Մարտակերտի շրջանում՝ Մատաղիս գյուղից հյուսիս, հայ-ադրբեջանական շփման գծի մոտ, անտառապատ լեռան լանջին գտնվող Եղիշե առաքյալի վանքի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Բռի Եղցի վանքի վիմական արձանագրություններ

300px|մինի|աջից|Բռի Եղցի վանք
Ստորև ներկայացված է Արցախի Հանրապետության Հացի գյուղում գտնվող Բռի Եղցի վանքի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Գտչավանքի վիմական արձանագրություններ

300px|մինի|աջից|Գտչավանք
Ստորև ներկայացված է Արցախի Հանրապետության Հադրութի շրջանի Տող գյուղի մոտ, Տողասար կամ Ճգնավորի լեռան հյուսիսարևմտյան լանջի գոգավորությունում գտնվող Գտչավանքի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Բուդապեշտի տիկնիկային թատրոն

**Բուդապեշտի տիկնիկային թատրոն** (), տիկնիկային թատրոն Բուդապեշտում, Կենտրոնական Եվրոպայի խոշորագույն տիկնիկային թատրոնը։ Հիմնադրվել է 1949 թվականին «Պետական տիկնիկային թատրոն» անվանումով և երկար տարիներ եղել է արհեստավարժ նմանատիպ միակ թատրոնը ողջ Հունգարիայում։

## Պատմություն
Տիկնիկային թատրոնը գտնվում է Ֆերենց Լիստի երաժշտական ակադեմիայի հարևանությամբ՝ հին պատկերասրահի պատմական շենքում, որ տեղակայված է Անդրաշի 69 հասցեում։ Շենքը կառուցվել է 1875-1877 թվականներին ճարտարապետ Ադոլֆ Լանգի նախագծով։ Մինչև տիկնիկային թատրոնի այստեղ հաստատվելը շենքում գործել է կաբարե, իսկ կամերային բեմում ներկայացումներ է տվել Ազգային թատրոնը։ Ինըհարկանի շենքում, բացի 403 հանդիսատեսի համար նախատեսված, ժամանակակից տեխնիկական սարքավորումներով հագեցած հիմնական դահլիճից, Բուդապեշտի տիկնիկային թատրոնի տրամադրության տակ է նաև հինգերորդ հարկի կամերային դահլիճ-ստուդիան՝ 99 տեղով և ձևափոխվելու հնարարավորությամբ։

Բուդապեշտի տիկնիկային թատրոնը ճանաչում է ձեռ բերել Հունգարիայում և նրա սահմաններից դուրս ոչ միայն մանկուկների, այլև մեծահասակների համար բեմադրված ներկայացումներով։ Թատրոնի խաղացանկի մեջ կան ոչ միայն հունգարացի հեղինակների, այլև աշխարհահռչակ օտար հեղինակների դրամաներ, օրինակ՝ Շեքսպիրի «Միջամառային գիշերվա երազ», Օստրովսկու «Ամպեր» և այլն։ Մեծ հաջողություն են վայելել տիկնիկներով բեմադրված և նվագախմբի մասնակցությամբ դասական երաժշտության ադապտացված տարբերակները։ Նման ձևով բեմադրվել են Բելա Բարտոկի, Զոլտան Կոդայի, Չայկովսկու, Ստրավինսկու, Մորիս Ռավելի և Սերգեյ Պրոկոֆևի ստեղծագործությունները։ Բուդապեշտի տիկնիկային թատրոնը տաղանդավոր ձևով ապացուցում է տիկնիկային ներկայացման հավասար հնարավորությունները թատերական այլ ներկայացումների հետ։

## Ծանոթագրություններ

## Գրականություն
* 
* Lehel Óhidy: *Az Állami Bábszínház tíz éves műsora, 1949—1959 (adattár).* Budapest, 1959

## Արտաքին հղումներ
* Թատրոնի պատմություն և նրա շենքը Անդրաշի պողոտայում

Կատեգորիա:1949 հիմնադրումներ
Կատեգորիա:Հունգարիայի թատրոններ
Լիլի Կրոնբերգեր

**Լիլի Կրոնբերգեր** (հունգարերեն՝ **Lily Kronberger**, ), հրեական ծագումով հունգարացի գեղասահորդուհի, ով մրցել է կանանց գեղասահքի՝ որպես մարզաձևի կայացման առաջին տարիներին։ Եղել է աշխարհի չեմպիոնի տիտղոսը նվաճած առաջին մարզիկը Հունգարիայից։ Իր մարզական կարիերայի ընթացքում դարձել է աշխարհի քառակի չեմպիոնուհի։

## Մարզական կարիերան
Լիլի Կրոնբերգերը մասնակցել է կանանց գեղասահքի աշխարհի առաջին իսկ առաջնությանը, որն անց է կացվել 1906 թվականին, շվեյցարական Դավոս քաղաքի սահադաշտում։ Այստեղ նա նվաճել է բրոնզե մեդալ։ Հաջորդ տարի նույնպես նրան բրոնզե պարգևն է բաժին հասել, իսկ դրան հաջորդած չորս տարիներին անընդմեջ՝ 1908-ից 1911 թվականների աշխարհի առաջնություններում նա միայն հաղթանակներ է տարել և հռչակվելով աշխարի ուժեղագույն գեղասահորդուհի՝ ոսկե մեդալների արժանացել։

Լիլի Կրոնբերգերը եղել է առաջին գեղասահորդուհին, ով կամավոր (ազատ) ծրագիրը կատարել է երաժշտության ուղեկցությամբ։ Դա տեղի է ունեցել  1911 թվականին կայացած մրցումների ժամանակ (ջերմորեն ընդունված այդ նորամուծությունը Լիլին մտցրել էր՝ հետևելով հունգար կոմպոզիտոր Զոլտան Կոդայի խորհրդին)։

Կրոնբերգերը, որ ծագումով հրեա էր, 1983 թվականից իր պատվավոր տեղն է գրավել Միջազգային սպորտի հրեական փառքի սրահում, իսկ 1997 թվականից նրան հատուկ անկյուն է հատկացվել նաև գեղասահքի համաշխարհային փառքի սրահում։

## Գլխավոր արդյունքները

 Լիլի Կրոնբերգերը Հունգարիայի չեմպիոն է դարձել՝ հանդես գալով տղամարդկանց առաջնությունում. կանանց առաջնություն դեռևս չէր անցկացվում։

## Գրականություն
* Robert Slater, *Great Jews in Sports*, Jonathan David Company, Inc. 2004, ISBN 0824604539
* Joseph M Siegman, *Jewish Sports Legends*, Brassey's 2000, ISBN 1574882848

## Ծանոթագրություններ

## Արտաքին հղումներ
* Jewish Sport Hall Of Fame 
* Jacov Sobovitz: ''Lily Kronberger'', bei Jewish Women’s Archive

Կատեգորիա:Աշխարհի չեմպիոններ
Կատեգորիա:Գեղասահքի չեմպիոններ
Կատեգորիա:Մարզուհիներ
Յոզեֆ Բայզա

**Յոզեֆ Բայզա** (, ), հունգարացի բանաստեղծ, գրող, խմբագիր, թատերական քննադատ։

## Կենսագրություն
Յոզեֆ Բայզան ծնվել է 1804 թվականի հունվարի 31-ին Սյուչի գյուղում, ազնվականական ընտանիքում։

1823 թվականից դարձել է Կարոյ Կիշֆալուդիի «Ավրորա» ամսագրի աշխատակիցը, իսկ 1830-1837 թվականներին՝ պարբերաբար լույս տեսնող այս ամսագրի խմբագիրը։

1836 թվականին Պեշտում հրատարակված բանաստեղծությունների ժողովածուն նրան դասել է հունգարացի լավագույն քնարերգուների շարքին։

Հունգարիայի լավագույն բեսթսելերների հետ 1831-1836 թվականներին նա հրատարակել է իր «Քննադատական թերթիկներ», իսկ 1837-1843 թվականներին՝ «Athenaeum» и «Figyelmező» («Դիտորդը») ստեղծագործությունները։

1830 թվականին Պեշտում հրատարակել է օտար գրողների դրամատիկական գործեր, իսկ 1837 թվականին հիմնադրված Ազգային թատրոնի տնօրենի պաշտոնում նա անգնահատելի ծառայություններ է մատուցել հունգարական բեմին իր պատմական գրադարանով («Történeti Könyvtár», 6 հատոր, Պեշտ, 1843—45 թվականներ), որում ընդգրկված են եղել օտարալեզու լավագույն պատմական ստեղծագործությունների թարգմանություններ, ինչպես նաև գերմանական աղբյուրների մշակած «Նոր Պլուտարքոս» («Uj Plutarch») ժողովածուն։

Յոզեֆ Բայզայի «Համաշխարհային պատմություն» («Világtörténet») ստեղծագործությունը գերմանական աղբյուրների պարզ բանաքաղություն է։ Հունգարական ընդդիմությունը 1847 թվականին նրան հանձնարարել է խմբագրել և հրատարակել քաղաքական բնույթի «Վերահսկիչը» («Ellenőr») թերթիկը։

1848 թվականի մարտի իրադարձություններից հետո 1848-1849 թվականներին Հունգարական հեղափոխության Հունգարիայի վարչապետ Լայոշ Կոշուտը նրան հանձնարարել է խմբագրել կիսապաշտոնական պարբերականը՝ «Kossuth Hírlapja» («Կոշուտի թերթ» կամ «Կոշուտի թերթիկ»), որը լույս է տեսել 1848 թվականի հունիս-դեկտեմբեր ամիսներին։

1831 թվականից Յոզեֆ Բայզան դարձել է Հունգարիայի գիտությունների ակադեմիայի անդամ։

1850 թվականից նա հոգեկան խնդիրներ է ունեցել։ 1858 թվականի մարտի 3-ին մահացել է Պեշտ քաղաքում։

Ըստ «Գրական համառոտ հանրագիտարանի»՝ հեղինակի ամենանշանակալից բանաստեղծական գործերը գրված են հայրենասիրական թեմայով։ Դրանցից են «Ապոֆեոզ» («Apotheosis», 1834), «Աղերսանք» («Fohászkodás», 1849), «Մարգարեություն» («Jóslat», 1850) բանաստեղծությունները։

## Ծանոթագրություններ

## Արտաքին հղումներ
* 1911 Encyclopædia Britannica/Bajza, Joseph 
* ''Յոզեֆ Բայզա'' հոդվածը Գրական համառոտ հանրագիտարանում

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Գրաքննադատներ
Կատեգորիա:Խմբագիրներ
Կատեգորիա:Հունգարացի բանաստեղծներ
Կատեգորիա:Հունգարացի գրողներ
Կատեգորիա:Հունգարացի լրագրողներ
Կատեգորիա:Հունգարացի քննադատներ
Կատեգորիա:Թատերական քննադատներ
Կատեգորիա:Հունգարիայի գիտությունների ակադեմիայի անդամներ
Քսենյա Դուդկինա

**Քսենյա Պավլովնա Դուդկինա** (, ), ռուս մարմնամարզուհի, 2012 թվականի օլիմպիական չեմպիոն գեղարվեստական մարմնամարզությունից խմբային բազմամարտում։

## Կենսագրություն
Քսենյա Դուդկինան ծնվել է 1995 թվականի փետրվարի 25-ին Օմսկում։ Սպորտով զբաղվել սկսել է Ելենա Արայսի մոտ։ Ընդգրկվել է Ռուսաստանի գեղարվեստական մարմնամարզության խմբային բազմամարտի հավաքականի կազմում։ 2010 թվականին դարձել է Սինգապուրում անցկացվող պատանեկան Օլիմպիական խաղերի չեմպիոն։ 2011 թվականին արժանացել է Ռուսաստանի սպորտի վաստակավոր վարպետի կոչման (ենթդրվում է, որ նա Ռուսաստանի ամենաերիտասարդ սպորտի վաստակավոր վարպետն է)։ 2012 թվականին Քսենյա Դուդկինան դարձել է Լոնդոնի Օլիմպիական խաղերի չեմպիոն գեղարվեստական մարմնամարզության խմբային բազմամարտից (հավաքականի կազմը՝ Ուլյանա Դոնսկովա, Անաստասիա Բլիզնյուկ, Ալինա Մակարենկո, Անաստասիա Նազարենկո, Կարոլինա Սևաստյանովա, Քսենյա Դուդկինա)։

## Պարգևներ
* Բարեկամության շքանշան (13 օգոստոսի, 2012 թվական) – *ֆիզիկական կուլտուրայի և սպորտի զարգացման գործում ունեցած մեծ ներդրման, 2012 թվականի 30-րդ Օլիմպիադայում Լոնդոնում (Մեծ Բրիտանիա) ցուցաբերած մարզական բարձր ձեռքբերումների համար*,
* Ռուսաստանի Դաշնության նախագահի պատվոգիր (19 հուլիսի, 2013 թվական) – *2013 թվականին Կազանում 27-րդ համաշխարհային ամառային Ունիվերսիադայում ցուցաբերած մարզական բարձր ձեռքբերումների համար*։

## Ծանոթագրություններ

## Արտաքին հղումներ
* Քսենյա Դուդկինայի էջը FIG կայքում
* Քսենյա Դուդկինայի էջը Official London 2012 website կայքում
* Канаева и Дудкина завоевали золото чемпионата Европы
* У Канаевой появилась конкурентка?
* В Омске прошла пресс-конференция с участием Евгении Канаевой и Ксении Дудкиной

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս մարմնամարզիկներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ
Բենի Ֆերենցի

**Բենի Ֆերենցի** (, ), հունգարացի քանդակագործ, գրաֆիկ։ Նկարիչ Կարոյ Ֆերենցիի և նկարչուհի Օլգա Ֆիալկայի որդին է։

## Կենսագրություն
Բենի Ֆերենցին արվեստ է ուսանել Մյունխենում, Ֆլորենցիայում, իսկ Փարիզում սովորել է Էմիլ Անտուան Բուրդելի և Ալեքսանդր Արխիպենկոյի մոտ։ Ձախ հայացքների տեր է եղել, ակտիվորեն մասնակցել է Հուգարիայի խորհրդային հանրապետության գործունեությանը, եղել է Արվեստի ու թանգարանների կառավարման անդամ։ Հունգարիայի խորհրդային հանրապետության անկումից հետո ստիպված է եղել արտագաղթել։ Հետագա տարիներին նա ապրել է Բայա Մարեում, Բրատիսլավայում, Ռուժոմբերոկում (Սլովակիա), Վիեննայում, Բեռլինում, Պոտսդամում։

1932-1935 թվականներին ապրել է Մոսկվայում, որտեղ ծանոթացել է ապագա կնոջ՝ հունգարուհի Էրժիի հետ։ Վերջինս դարձել է նրա քանդակային ու գրաֆիկական շատ ստեղծագործությունների բնորդ։ Ստեղծագործական հասուն շրջանը համընկնում է Գերմանիայում ու Խորհրդային միությունում տարագրությունից վերադառնալու հետ, որ տեղի է ունեցել 1938 թվականին, երբ կայացել է Ավստրիայի անշլյուսը։ Հունգարիայում նացիստական հեղաշրջումից և «Խաչված նետերի կուսակցության»՝ իշխանության գալուց հետո Բենի Ֆերենցին կնոջ հետ Բուդապեշտում փրկել է հրեաների, ինչի համար Յադ Վաշեմը նրան հետմահու ճանաչել է Աշխարհի արդարակյաց։

Երկրորդ համաշխարհային պատերազմից հետո դարձել է Արվեստի միության անդամ, որի հիմնադիրը Զոլտան Կոդայն էր, իսկ 1945-1950 թվականներին դասավանդել է Հունգարիայի գեղարվեստի համալսարանում։ 1947-1948 թվականներին ճանապարհորդել է Շվեյցարիայում և Իտալիայում։ 1950-ական թվականներին ապրել է բացառապես գրքերի նկարազարդումների հաշվին։ 1956 թվականին աջ կողմը կաթվածահարվել է, և նա կարողացել է աշխատել միայն ձախ ձեռքով։

Բենի Ֆերենցին նկարել է կուբիզմի և էքսպրեսիոնիզմի ոճերով։ Ճանաչում է ստացել նաև որպես գրաֆիկ։ Զբաղվել է գրքերի նկարազարդմամբ։

Նրա կինը՝ Էրժի Ֆերենցին, որ մահացել է 2000 թվականին 96 տարեկան հասակում, մեծ ջանքեր է ներդրել Կարոյ և Բենի Ֆերենցիների արվեստի հանրահռչակման գործում․ Սենտենդրում հիմնադրել է Ֆերենցիների ընտանիքի թանգարանը, ստեղծել է «Ֆերենցիների ընտանիքի հիմնադրամ», ինչպես նաև հուշագրություն է թողել իր ամուսնու մասին։

## Ծանոթագրություններ

## Արտաքին հղումներ
* Բենի Ֆերենցիի կենսագրությունը

Կատեգորիա:Աշխարհի արդարակյացներ
Կատեգորիա:Կոշութի մրցանակի դափնեկիրներ
Կատեգորիա:Հունգարացի հեղափոխականներ
Կատեգորիա:Հունգարացի նկարիչներ
Կատեգորիա:Հունգարացի քանդակագործներ
Իլդիկո Ույլակի-Ռեյտո

**Իլդիկո Ույլակի-Ռեյտո** (, ծնյալ **Ildikó Rejtő**; ավելի ուշ՝ **Ildikó Sagine-Rejto**, ), հունգարացի մարզուհի, սուսերամարտիկ, օլիմպիական խաղերի և աշխարհի չեմպիոնուհի

## Կենսագրություն
Ծնվել է Հունգարիայի մայրաքաղաք Բուդապեշտում։ Ծնողները հրեաներ էին։ Իլդիկոն ի ծնե խուլ է։

Սուսերամարտով սկսել է զբաղվել 15 տարեկան հասակից (նրա սիրած զինատեսակը խոցասուսերն էր և հենց դրանով է իր հաղթանակները կռել)։ Մարզիչներին ապշեցրել ու հիացրել է նրա զարմանալի արագ ռեակցիան։ Քանի որ աղջիկը խուլ էր, մարզիչները նրան համապատասխան հրահանգներ տվել են գրելով։

Իլդիկոն 1956 և 1957 թվականներին նվաճել է աղջիկների աշխարհի չեմպիոնի, 1958-ին՝ Հունգարիայի կանանց չեմպիոնի տիտղոսը։ 1963 և 1964 թվականներին ճանաչվել է Հունգարիայի «Տարվա լավագույն մարզուհի»։

Մասնակցել է 1960-ից մինչև 1976 թվականն անցկացված բոլոր օլիմպիական խաղերին և ընդհանուր առմամբ նվաճել օլիմպիական յոթ մեդալ՝ երկու ոսկե (խոցասուսերակիրների անհատական և թիմային մրցապայքարներում), երեք արծաթե (երեքն էլ՝ թիմային հաշվարկով) և երկու բրոնզե (անհատական և թիմային հաշվարկներով՝ մեկական)։ Իր բարձրագույն մարզական նվաճմանը՝ կրկնակի օլիմպիական չեմպիոնուհու կոչմանը հասել է 1964 թվականին Տոկիոյում անցկացված ամառային օլիմպիական խաղերում, 27 տարեկան հասակում։

Իլդիկոն բազմիցս հռչակվել է աշխարհի չեմպիոնուհի. 1963 թվականին՝ անհատական հաշվարկով, 1962, 1967 և 1973 թվականներին՝ թիմային հաշվարկով։

1999 թվականին էլ նվաճել է վետերանների աշխարհի չեմպիոնուհու կոչումը։

Միջազգային սպորտի հրեական փառքի սրահում բացվել է Իլդիկո Ույլակի-Ռեյտոյին նվիրված անկյուն։

## Ծանոթագրություններ

## Արտաքին հղումներ
* Jewish Sports
* Jews in Sports bio 
* 
* 

Կատեգորիա:Մարզուհիներ
Կատեգորիա:Օլիմպիական չեմպիոններ
Կատեգորիա:Հունգարացի օլիմպիական չեմպիոններ
Կատեգորիա:Սպորտի մարզիչներ
Կատեգորիա:Օլիմպիական խաղերի բրոնզե մեդալակիրներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Հունգարացի մարզիկներ
Origin

**Origin**, Electronic Arts ընկերության թվայնացված դիստրիբուտը, ինչը հնարավորություն է տալիս օգտատերերին ձեռք բերել համակարգչային խաղերը և ներբեռնել շնորհիվ Origin հաճախորդի։ 2011 թվականի հուլիսի 3-ին EA Store վերանվանվեց և դարձավ Origin։ 2011 թվականին Electronic Arts ընկերությունը հայտարարեց, որ ցանկանում է անել այնպես, որ Origin համապատսխանի իր գլխավոր հակառակորդ Steam՝ խաղերի ինքնաթարմացում, նվաճումներ և կրոսպլատֆորմային խաղեր։ Origin-ին օգտագործում է սոցալիկան ֆունկցիաներ, ինչպիսին են օրինակ՝ պրոֆիլի ղեկավարում, շփումներ ընկերների հետ չատում և այլն։ Ներկապահին այն ունի ինքնաթարմացման հնարավորություն, խաղերի պահպանում ամպային պահեստում, շփումներ չատում։ 2013 թվականին Origin-ում գրանցվեցին ավելի քան 50 միլլիոն մարդ։

## Պատմություն
EA Downloader-ը թողարկվել է 2005 թվականի վերջին։ 2006 թվականի նոյեմբերին այն փոխորինեց EA Link-ի, որի հետ մեկ տեղ ավելացան թրեյլերի և դեմո-տարբերակի առաքում։ 2007 թվականի սեպտեմբերին այն ևս մեկ անգամ փոխարինվեց և միավորվեց EA Store խանութի և  EA Download Manager-ի հետ։ Օգտատերը գնումը կատարում էր EA Store կայքում, իսկ ներբեռնումը EA Download Manager-ով։  EA Link-ից գնված խաղերը նույնպես կարելի էր ներբեռնել EA Download Manager-ի օգնությամբ։ 2011 թվականի հուլիսի 3-ին խանութները միավորվեցին և սկսեցին հանդես գալ Origin անունով։

EA ձեռք բերեց Origin բրենդը, երբ գնեց Origin Systems 1992 թվականին։ Origin Systems-ն խոշոր խաղային ստուդիա էր 1980-ական և 1990-ական թվականներին։ Ստուդիաի կողմից թողարկված հայտնի խաղերից են՝ Ultima, Wing Commander և Crusader։

## Բաղադրիչներ
### Origin խանութ
Origin խանութը օգտատերերին թույլ է տալիս ամբողջ գնով գնել Electronic Arts-ի խաղերը։ Originին երաշխավորում է գնումից հետո բազմաթիվ ներբեռնումների հնարավորություն առանց սահմանափակման։

### Origin հաճախորդ
Origin-ի հաճախորդը, իր հերթին ծրագրային ապահովում է, որը թույլ է տալիս օգտատիրոջը ներբեռնել խաղեր, ընդլայնող փաթեթներ և այլն։ Origin հաճախորդը ծրագրավորված է այնպես որպեսզի նման լինի իր հակառակորդ Steam-ին։

### Origin Mobile
Electronic Arts-ը պլանավորում է թողարկել Origin-ի բջջային տերբերակը և նվաճումներ կհամաձայնվեցվեն երկու պլատֆորմներում էլ։

### Origin Access
մինի
2016 թվականին EA-ը թոողարկեց սերվիս իր խաղերին հասանելիություն տալու համար։ Օգտատերերը կարող են գնել ամենամսյա կամ տարեկան բաժանորդագրություն և դրանով ստանալ հասանելիություն մեծ թվով խաղերի։ Origin Access-ը գնելու դեպքում բաժանորդագրվողը ստանում է 10% զեղչ ողջ գնումների համար։  Սկսած 2018 թվականի մարտից, Origin Access ներկայացնում է խաղեր մշակված  Warner Bros. Interactive Entertainment-ի կողմից և պատրաստվում է ավելացնել այլ հրատարակությունների խաղերը, այդ թվում նաև ինդի-խաղեր։

E3 2018 ցուցահանդեսի ընթացքում EA ցուցադրվեց Origin Access նոր մակարդակ՝ «Origin Access Premier», որը թույլ է տալիս խաղալ ապագաի խաղերը ավելի վաղ քան մնացած խաղացողները։

## Ծանոթագրություններ

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Առցանց ծառայություններ
Կատեգորիա:Էլեկտրոնային առևտուր
Կատեգորիա:Համակարգչային խաղեր
Կատեգորիա:Սոցիալական ցանցեր
Կատեգորիա:Վինդոուզի ծրագրային ապահովում
ԴՆԹ-ի օր

[thumb|200px|[ԴՆԹ-ի կրկնապատկում: Սլաքներով ցույց է տրված տվյալ շղթայի կրկնապատկման ուղղությունը:]]

**ԴՆԹ-ի օր**, ապրիլի 25-ին նշվող տոն, որը սահմանվել է 1953 թվականին, երբ «Նեյչր» հանդեսում լույս է տեսել ԴՆԹ-ի մոլեկուլային կառուցվածքի բացահայտմանը նվիրված երեք հոդված՝ Ջեյմս Ուոթսոնի, Ֆրենսիս Քրիքի, Մորիս Ուիլկինսի, Ռոզալինդ Ֆրանկլինի և նրանց գործընկերների հեղինակությամբ։ Այդ օրը նշում են նաև «Մարդու գենոմ» նախագծի ավարտը, ինչի մասին հայտարարվել է 2003 թվականի ապրիլին։

## Պատմություն
Առաջին անգամ ԴՆԹ-ի օրը Ամերիկայի Միացյալ Նահանգներում նշվել է 2003 թվականին՝ ԴՆԹ-ի կրկնակի պարիրալի հայտնաբերման 50-ամյակի պատվին։ Այդ տարվա ապրիլը ԱՄՆ-ում հայտարարվել է մարդու գենոմին նվիրված ամիս՝ ի պատիվ «Մարդու գենոմ» նախագծի ավարտի։ 2010 թվականից սկսած՝ ԴՆԹ-ի ամենամյա օրը ապրիլին նշում է մարդու գենոմի հետազոտությունների ամերիկյան ազգային ինստիտուտը (National Human Genome Research Institute-NHGRI): Այդ օրը NHGRI-ում հատուկ կրթական ծրագրեր են կազմակերպվում։

## Ծանոթագրություններ

## Արտաքին հղումներ
* ԴՆԹ-ի ազգային օր (Պաշտոնական կայք)
*ԴՆԹ-ի ազգային օր (Facebook)
*ԴՆԹ-ի ազգային օր (Twitter)

Կատեգորիա:Մասնագիտական տոներ
Կատեգորիա:Ոչ պաշտոնական տոներ
The Order: 1886

**The Order: 1886**,  Action-adventure ժանրի տեսախաղ, որը բացառիկ է PlayStation 4-ի համար և մշակվել է Ready at Dawn ընկերության կողմից։ Խաղի նախնական թողարկվամ ամսաթիվը նշված էչ 2014 թվականի աշնան վրա, սակայն ավելի ուշ այն տեղափոխվեց 2015 թվականի փետրվարի 20-ին։

## Սյուժե
The Order: 1886-ի սյուժեի գրման գործում իր մասնակցությունն է ունեցել սցենարիստ Կիրկ Էլլիսը, ավելի հայտնի է «Ջոն Ադամս» հեռուստասերիալի սցենարական աշխատանքներով։ Խաղի սյուժեն իրենից ներկայացնում է ոչ սովորական խառնված պատմություն, որը միավորում է ֆանտաստիկան, միֆոլոգիան և գիտաֆանտաստիկան։ Համաձայն խաղի, հարյուրամյակներ առաջ մարդկանց շրջանում ծնվել են կիսարյուններ՝ մուտանտները գազանական գծերով։ Կիսարյունների և մարդկանց միջև գնում է անդադար պատերազմ, մարդակային ուժերը առաջնորդում է կլոր սեղանների ասպետներ կազմը, որը հիմնված է լեգենդար Արթուր արքաի պատմության վրա։ Օրդենը օգտագործում է հատուկ «Սև ջուր» կոչվող նյութ, որը թույլ է տալիս ասպետին ապրել հարյուրամյակներ և հեշտությամբ բուժել ստացած վերքերը։ Բացի դրանից, սյուժեյում կան սոցալիական-քաղաքականության անհավասարության թեման, կան որոշ աղաղված տարրեր և ֆիգուրներ իրական պատմությունից։ Ինչպես նաև գլխավոր հերոսներից մեկը համարվում է մարկիզ Լաֆայետը, ազդեցիկ դեմք Ամերիկյան և ֆրանսիական հեղափոխությունից, և Նիկոլա Տեսլան։

## Մշակում
Ready at Dawn ընկերությունը ստեղծեց Լոնդոնի ալտերնատիվ տարբերակըմ համատեղելով որոշ պատմական դեպքեր տարբեր ժամանակներից։ Նաթան Ֆեյլ-Լիֆֆ, The Order: 1886-ի գեղարվեստական տնօրենը կիսվել է խաղային աշխարհի ստեղծման պատմություններով։ Խաղի հիմնական մասն են կազմում՝ Ասպետների կլոր սեղանը, ովքեր Անգլիաի պաշտպաններն են, վերաստեղծված է շատ նման սակայն պարունակում է որոշ ճարտարապետական և տեխնոլոգիական յուրահատկություններ։ Ծրագարվորողները Լոնդոնը պատկերել են որպես հարթ քաղաք, բարձր շենքերով։ Ալտերնատիվ Լոդոնը մշակելու համար ծագրավորողները մեկնել էին Անգլիա։ Չնայած խաղային Լոնդոնը, մշակված չէ նույն մասշտաբով, ծրագրավորողները փորձել են հնարավորության չափով աշխարհագրականորեն ներկայացնել դեպքերի վայրը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2015
Կատեգորիա:PlayStation 4 տեսախաղեր
Կատեգորիա:Մարդագայլերն արվեստում
Վիկտոր Լյորինց

**Վիկտոր Լյորինց** (,), հունգարացի հունահռոմեական ոճի ըմբիշ, աշխարհի և եվրոպայի առաջնությունների մրցանակակիր։ Հունգարացի հայտնի ըմբիշ Թամաշ Լյորինցի կրտսեր եղբայրը։

## Կենսագրություն
Ծնվել է 1990 թվականին։ 2012 թվականին նվաճել է Եվրոպայի առաջնության բրոնզե մեդալը։ 2013 և 2014 թվականներին նա դարձել է Աշխարհի գավաթի բրոնզե մեդալակիր։ 2016 թվականին նա մասնակցեց Ռիո դե Ժանեյրոյի օլիմպիական խաղերին մինչև 85 կգ քաշային կարգում անցկացվող մրցումներում։ Խաղերում հունգարացի մարզիկը մեկնարկել է առաջին տուրից, որտեղ նա 3-0 հաշվով հաղթել է հայ ըմբիշ Մաքսիմ Մանուկյանին։ Երկրորդ տուրում Վիկտոր Լյորինցը հաղթանակ տարավ Հնդկաստանի ներկայացուցիչ Ռավինդեր Խաթրի նկատմամբ։ Ուզբեկ ըմբիշ Ռուստամ Ասակալովի հետ մենամարտն անցել է համառ պայքարում, սակայն ավարտվել է հունգարացի ըմբիշի օգտին։ Սակայն հետո Լյորինցը կիսաեզրափակչում ջախջախիչ պարտություն է կրել ռուս ըմբիշ Դավիթ Չակվետաձեից, իսկ հետո պարտվել է գերմանացի Դենիս Կուդլեին բրոնզե մեդալի համար պայքարում։ Օլիմպիական մրցաշարի արդյունքներով Վիկտոր Լյորինցը գրավել է 5-րդ հորիզոնականը։

2019 թվականին Ղազախստանում կայանալիք Աշխարհի նախաօլիմպիական առաջնությունում մինչև 87 կգ քաշային կարգում Վիկտորը նվաճել է արծաթե մեդալ եւ ստացել օլիմպիական ուղեգիր։

2020 թվականի փետրվարին Իտալիայի մայրաքաղաքում ընթացող առաջնությունում մինչև 87 կգ քաշային կարգում Վիկտորը չեմպիոնական տիտղոսի համար գոտեմարտում պարտվել է ուկրաինացի Սեմյոն Նովիկովին և նվաճել Եվրոպայի առաջնության արծաթե մեդալ։

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Հունգարացի ըմբշամարտիկներ
Global Finance (ամսագիր)

**Global Finance**, անգլալեզու ֆինանսական ամսագիր։ Ձեռնարկատերերի համար հրատարակվող Venture ամսագրի հիմնադիր և նախկին հրատարակիչ Ժոզեֆ Դ. Ջարապուտոն, 1987 թվականին միավորվել է Կարլ Գ. Բուրգենի, Ստեֆան Սպահնի, Հ. Ալեն Ֆերնալդի և Պաոլո Պաներայիի հետ` ֆինանսական գլոբալիզացիայի մասին ամսագիր հրատարակելու համար։ Ամսագրի առաջնային թիրախային լսարանը կազմված է նախագահներից, գործադիր տնօրեններից, ֆինանսական տնօրեններից, գանձապահներից և այլ ֆինանսական ծառայողներից։ Ամսագիրը տարածվում է 158 երկրում, 50.050 համաշխարհային բաժանորդների շրջանում, որոնք հավաստագրված են BPA Worldwide-ի կողմից։

Gfmag.com կայքը, որը գործարկվել է 2009 թվականին, թիրախավորում է լավագույն ֆինանսական վեբ-օգտվողների լսարանը, որն ավելացնում է ամսագրի հասանելիությունը։ Gfmag.com-ը առաջարկում է վերլուծություններ, հոդվածներ և մրցանակներ, որոնք միջազգային ֆինանսների ոլորտում 22 տարվա փորձի ժառանգությունն են և ապահովում է տվյալների արժեքավոր բազա 192 երկրների վերաբերյալ։

«Global Finance media» ընկերության բաժնետոմսերի մեծամասնության սեփականատերը իտալական հրատարակչական Class Editori Group SpA ընկերությունն է, որը հրատարակում է ֆինանսական երկու ամսագիր, լայֆսթայլ ամսագրեր, լրատվական գործակալություններ, թվային հեռուստատեսություններ և այլն։ Մյուս խոշոր բաժնետերը Ժոզեֆ Դ. Ջարրապուտոն է։

Global Finance-ն գրասենյակներ ունի Նյու Յորքում, Լոնդոնում, Միլանում և Ռիո դե Ժանեյրոյում։

## Նկարագրություն
Global Finance-ը հաղորդում է միջազգային ֆինանսների ոլորտի վերաբերյալ` ընդգրկելով այնպիսի թեմաներ, ինչպիսիք են կորպորատիվ ֆինանսները, համատեղ ձեռնարկությունները, մեծ շուկաները, ներդրողների հարաբերությունները, արտարժույթները, բանկերը, ռիսկերի կառավարումը, պահառությունը, ուղղակի ներդրումները և ֆինանսներ կառավարումը։

Ամսագիրը նաև անցկացնում է մի շարք մրցանակների հանձնման արարողություններ ամբողջ տարվա ընթացքում` պարգևատրելու հաղթող ֆինանսական հաստատություններին և ընկերություններին։ Այս արարողություններից ամենամեծը տեղի է ունենում Արժույթի միջազգային հիմնադրամի և Համաշխարհային բանկի տարեկան հանդիպումների ժամանակ։

### Աշխարհի լավագույն բանկեր
Ամեն տարի ամսագիրը հրատարակում է «աշխարհի լավագույն բանկերի» ցանկը։ Global Finance-ը նկարագրում է դասակարգման աղյուսակը. «Հաղթողները միշտ չէ, որ ամենամեծ բանկերն են, այլ լավագույնն են. նրանք, որոնք ունեն այն հատկությունները, որոնք կորպորացիաները պետք է փնտրեն` բանկ ընտրելիս։ Սրանք ռիսկերի կառավարման արդյունավետ համակարգ, որակի սպասարկում և կորպորատիվ ոլորտում լավագույն փորձ ունեցող բանկեր են»։

### Աշխարհի ամենաապահով բանկեր
Ամսագիրը հրատարակում է նաև աշխարհի ամենաապահով հիսուն բանկերի վարկանիշային աղյուսակը։

## Տես նաև
* The Banker

## Ծանոթագրություններ

## Արտաքին հղումներ
*Պաշտոնական կայք
*Class Editori SpA 
*

Կատեգորիա:Ամերիկյան ամսագրեր
Լասլո Արան

**Լասլո Արան** (, ), հունգարացի արձակագիր, բանաստեղծ, թարգմանիչ, բանահավաք։ Հունգարիայի գիտությունների ակադեմիայի անդամ (1858 թվականից)։

## Կենսագրություն
Տրանսիլվանիայի հունգարացի։ Ծնվել է բանաստեղծ Յանոշ Արանի ընտանիքում։

Արձակ և բանաստեղծական ստեղծագործությունների, ժողովրդական հեքիաթների ժողովածուների, գրական թարգմանությունների, հետազոտությունների հեղինակ։

Հավաքել է բնօրինակ ժողովրդական հեքիաթներ և 1862 թվականին հրատարակել է դրանք առանձին հատորով («Magyar népmesék»), այնուհետև հրատարակել է հունգարական Էլֆրիդա լեգենդի հիման վրա բանաստեղծական պատմվածք, որի համար ընդունվել է Կիշֆալուդի եղբայրների անվան գրական միություն։

Հորից հետո Լասլո Արանը ակտիվորեն աշխատել է Գուննիի ժառանգության վրա։ Հունգարիայում մեծ ճանաչում ունի Գունների ճակատամարտը (Hunok harca, 1872) կապիտալ աշխատանքի շնորհիվ, որտեղ նկարագրում է տևտոնների (գերմանացիների) և մադյարի պայքարը Հունգարիայում և կոչ է անում իր հայրենակիցներին պայքարել գերմանական լեզվի և մշակույթի վրեժխնդրության դեմ։ Հայտնի է նաև իր բալլադներով, այդ թվում՝ Walesi Bardok-ը, որը հրապարակվել է 1863 թվականին և պարունակում է Հունգարիայում Հաբսբուրգների քաղաքականության թաքնված քննադատությունը։

1872 թվականին անանուն հրատարակել է «A délibábok hőse» չափածո վեպը, որը նկարագրում է Օբլոմովների տոհմի պատմությունը հունգարերենով։

Վեպը մեծ հաջողություն էր վայելում։

Թարգմանել է Շեքսպիրի և Մոլիերի ստեղծագործությունները, «Երազանքի հերոսը» երգիծական պոեմը։

## Ծանոթագրություններ

## Արտաքին հղումներ
* 110 éve hunyt el Arany László

Կատեգորիա:19-րդ դարի թարգմանիչներ
Կատեգորիա:Հունգարացի թարգմանիչներ
Կատեգորիա:19-րդ դարի բանաստեղծներ
Կատեգորիա:Գրողներ այբբենական կարգով
Կատեգորիա:Հունգարացի գրողներ
Կատեգորիա:Հունգարացի բանաստեղծներ
Կատեգորիա:Հունգարիայի քաղաքական գործիչներ
Կատեգորիա:Հունգարացի արձակագիրներ
Կատեգորիա:Բանահավաքներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Բանաստեղծներ այբբենական կարգով
Ռոջեր Հայորնս

**Ռոջեր Հայորնս** (, ), բրիտանացի ժամանակակից նկարիչ։ 2009 թվականին առաջադրվել է «Turner մրցանակի»։

## Կենսագրություն
Ծնվել է Մեծ Բրիտանիայի Բերմինգհեմ քաղաքում 1975 թվականին։ 1991-1993 թվականներին հաճախել է Արվեստի Բուրնեվիլ քոլեջ, իսկ 1993-1996 թվականներին՝ Գոլդսմիթ քոլեջ։ Ապրում է Լոնդոնում։

## Ստեղծագործություններ
Ռոջեր Հայորնսն օգտագործում է անսովոր նյութեր՝ ստեղծելով զարմանալի փոխակերպումներ հայտնաբերված օբյեկտների և քաղաքային միջավայրի հետ՝ կոյուղու կայանից ելնող կրակ, մետաղական մակերևույթ՝ լցված ոգիներով, բյուրեղներ, որոնք ծածկում են արտադրական կառույցները։ Նկարչին առավել մեծ ճանաչում է բերել ինստալյացիան Հարավային Լոնդոնում, որտեղ նա վերափոխել է նախկին բնակարանը՝ մակերեսները ծածկելով պղնձի սուլֆատի փայլուն կապույտ բյուրեղներով։ Քաղաքային բնակարանի պատերին, հատակին և առաստաղին զարմանալի գեղեցիկ և փայփլուն ելուններ ստանալու համար օգտագործվել է 75,000 լիտր լուծույթ։ Նախագիծը կոչվել է «SEIZURE»:

## Անհատական ցուցադրություններ

## Ծանոթագրություններ

## Արտաքին հղումներ
* Corvi Mora թանգարան

Կատեգորիա:Ապրող անձինք
Կատեգորիա:Բրիտանացի արվեստագետներ
Կատեգորիա:Բրիտանացի նկարիչներ
Silk City

**Silk City** (), բրիտանո-ամերիկյան սուպերխումբ/դուո, որը կազմված է էլեկտրոնային երաժշտության պրոդյուսերներ Մարկ Ռոնսոնից և Դիպլոյից։ Դուոն համագործակցել է այնպիսի արտիստների հետ, ինչպիսիք են Դուա Լիպան, Դանիել Մերիվեզերը, Mapei-ը, GoldLink-ը և Desiigner-ը։

## Պատմություն
2018 թվականի հունվարի 2-ին ամերիկացի դիջեյ և երաժշտական պրոդյուսեր Դիպլոն, ինչպես նաև անգլո-ամերիկացի երաժիշտ, դիջեյ, երգերի հեղինակ և պրոդյուսեր Մարկ Ռոնսոնը հայտարարել են Silk City անվամբ նոր նախագծի մասին։ 2018 թվականի մայիսի 25-ին դուոն թողարկել է իր դեբյուտային սինգլը՝ «Only Can Get Better»-ը Դանիել Մերիվեզերի մասնակցությամբ։ Երկրորդ սինգլը՝ «Feel About You»-ն Mapei-ի մասնակցությամբ թողարկվել է 2018 թվականի հուլիսի 20-ին։ Երրորդ՝ «Loud» սինգլում Դիպլոն վերամիավորվել է նախկին գործընկերներ GoldLink-ի և Desiigner-ի հետ։

Նրանց չորրորդ և վերջին սինգլը «Electricity»-ն է՝ բրիտանացի երգչուհի Դուա Լիպայի մասնակցությամբ և թողարկվել է 2018 թվականի դեպտեմբերի 6-ին։ Երաժշտական տեսահոլովակը թողարկվել է նույն օրը։ Այն արժանացել է Գրեմմի մրցանակի «Լավագույն պարային ձայնագրություն» անվանակարգում։

## Սկավառակագրություն
### Մինի ալբոմներ

### Սինգլներ

### Ռեմիքսներ

## Մրցանակեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2018 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկյան երաժշտական խմբեր
Կատեգորիա:Բրիտանական երաժշտական խմբեր
Միգել Բեռնարդեաու

**Միգել Բեռնանդո Դուատո** (, ), իսպանացի դերասան։ Առավել հայտնի է Նեթֆլիքսի «Էլիտա» հեռուստասերիալում *Գուզմանի* դերակատարմամբ։

## Կենսագրությունը
Միգելը ծնվել է 1996 թվականի դեկտեմբերի 12-ին Վալենսիայում` դերասանուհի Անա Դուատոյի և պրոդյուսեր Միգել Անջել Բերնարդեաույի ընտանիքում։ Դրամատիկ արվեստ նա սովորել է Ամերիկայում` Սանտա Մոնիկա քոլեջում և Ամերիկայի դրամատիկ արվեստի ակադեմիայում։ 2019 թվականի ամռանը հաստատվել է Ինստագրամում, որտեղ դերասանը հանդիպում է երգչուհի Այիտանայի հետ։

## Կարիերա
Դեռևս Իսպանիայում նա սկսեց իր մասնագիտական կարիերան` դերասանական վարպետության աշխարհում հեռուստատեսային *Cuéntame cómo pasó* (Պատմիր ինձ ինչպես դա պատահեց) դրամատիկական սերիալում` կյանք պարգևելով 2016 թվականին փոքրիկ տեսքով զինվորի։

2017 թվականին նա իր կինոնկարի առաջին դեբյուտը արեց Es por tu bien (Դա քո բարիքի համար է) ֆիլմի հետ։

2018 թվականին Sabuesos սերիալում մարմնավորել է Իսահակին։ Ավելի ուշ թողարկվում է ռեժիսոր Գրասիա Կերեհետայի Ola de crímenes (Քրեական ալիք) կատակերգությունը, որտեղ Միգելը խաղում էր Ժաննա Ակոստայի, Մարիբել Վերդուի և Պաուլա Էչիվարիայի հետ։

Դրանից հետո նա միանում է Netflix-ի Էլիտա հեռուստատեսային սերիալի դերասանական կազմին, որտեղ նա մարմնավորում է հարուստ ընտանիքի պատանի տղայի` Գուզմանի կերպարը, որը կփոխի երեք կրթաթոշակառուների ժամանումը Լաս Էնսինաս` մասնավոր ինստիտուտ, որտեղ նա սովորում էր։

2019 թվականին նա կհայտնվի Telecinco-ի Caronte սերիալում` կատարելով փոքր դեր։

## Ֆիլմագրություն
### Հեռուստատեսություն

**Cuéntame cómo pasó* (2016)
**Inhibidos* (2017)
**Sabuesos* (2018)
**[[Էլիտա (հեռուստասերիալ)|Էլիտա]]* (2018-2020)
**[[1899 (հեռուստասերիալ)|1899]]* (2022)

### Ֆիլմեր
**It's for Your Own Good* (2016)
**Ola de crímenes* (2018)

## Ծանոթագրություններ

## Արտաքին հղումներ
* 

Կատեգորիա:1996 ծնունդներ
Կատեգորիա:Ապրող անձինք
Կատեգորիա:Դերասաններ այբբենական կարգով
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Հեռուստատեսային դերասաններ
Մահից հետո

**«Մահից հետո»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1913 թվականին։

Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 61) մարտի 19-ի համարում։ Այնուհետև 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 241-242)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

## Ծանոթագրություններ

Կատեգորիա:1913 գրականությունում
Կատեգորիա:Հովհաննես Թումանյանի հոդվածներ
Պիետրո Կավալինի

**Պիետրո Կավալինի** (, ), պրոտոռենեսանսի (նախավերածնունդ) դարաշրջանի իտալացի գեղանկարիչ, խճանկարների և կտավների հեղինակ։

## Կենսագրություն և ստեղծագործություն
[thumb|Կավալինիի խճանկարը [Սանտա Մարիա ին Տրաստևերե եկեղեցում]]
[thumb|Որմնանկարի դետալ [Սանտա Չեչիլիա ին Տրաստևերե եկեղեցում]]
Նկարչի կյանքի մասին շատ քիչ բան է հայտնի։ Նրա ծննդյան տարեթիվը ընկած է մոտավորապես 1240-1250 թվականների միջև։ Հավաստի է միայն նրա հռոմեական ծագման մասին տեղեկությունը, քանի որ իր աշխատանքները նա շատ հաճախ ստորագրել է «*pictor romanus*»։ Կավալինին ապրել և աշխատել է Հռոմում և ենթադրաբար այնտեղ էլ մահացել է։

Կավալինիի առաջին հայտնի աշխատանքն են համարվում Սուրբ Պողոսի բազիլիկ եկեղեցու Հին և Նոր Կտակարանների սյուժեի հիման վրա ստեղծված որմնանկարները։ Որմնանկարները ոչնչացել են 1823 թվականի հրդեհից, պահպանվել են միայն կրկնօրինակները։

Մոտ 1291 թվականին նկարիչը Սանտա Մարիա ին Տրաստևերե եկեղեցում աշխատել է խճանկարների շարքի վրա։ Նրանցում նկատելի են բյուզանդական արվեստին և վաղ քրիստոնեական գեղանկարչությանը բնորոշ գծեր և անտիկ գեղանկարչությանը բնորոշ հեռապատկերների կառուցվածքի որոշ հնարքներ։

Կավալինիի առավել հայտնի աշխատանքներից են համարվում 1293 թվականին Սանտա Չեչիլիա ին Տրաստևերե եկեղեցու համար ստեղծված որմնանկարները։ Այստեղ նա շատ բաներում հեռանում է բյուզանդական կանոններից․ կտրուկ կոնտրաստային գույների փոխարեն ի հայտ են գալիս նուրբ լուսաստվերային անցումները, որոնք թույլ են տալիս հաղթահարել բյուզանդական գեղանկարչությանը հատուկ մակերեսային, աբստրակտային բնույթը։

Կավալինին մասնակցել է Սուրբ Պետրոսի եկեղեցու նախամուտքում գտնվող այսպես կոչված Նավիչելիի խճանկարի զարդարմանը։ Նրան են վերագրվում նաև Վեստմինստերյան աբբայությունում գտնվող Էդվարդ Խոստովանողի դամբարանի խճանկարներն ու զարդապատկերները։ Կավալինիին բարեպաշտ կյանքի համար համարել են սուրբ։ Ըստ ավանդության՝ նրա խաչելություն աշխատանքը, որը գտնվում է Սուրբ Պողոսի բազիլիկում՝ Հռոմի մոտ, 1370 թվականին ճառով դիմել է մի սրբի։

Կավալինիի ստեղծագործական ժառանգությունը չի կարելի անվանել մեծ, բայց այն կարևոր տեղ է զբաղեցնում իտալական արվեստի պատմության մեջ։ Նկարիչը կրկին դիմել է անտիկ արվեստին, որը մոռացվել էր նրա նախորդների կողմից։ Նրա աշխատանքներին բնորոշ է իրական կյանքի պատկերման ձգտումը, որը որոշիչ է դարձել արվեստի հետագա զարգացման համար։ Նրա հոյակապ ստեղծագործություններում աչքի են ընկնում կերպարների վեհությունը համաչափության բնականության համադրությամբ։ Նկարչի եռաչափ տարածություն կառուցելու փորձը առաջացնում է խորության զգացողություն։

Կավալինիի արվեստը ազդեցություն է ունեցել Ջոտտո դի Բոնդոնեի և իտալական Վերածնունդի այլ նկարիչների վրա։

## Ծանոթագրություններ

## Գրականություն
* 
* 

## Արտաքին հղումներ
* Обзор фрески «Страшный суд» в церкви Санта-Чечилия-ин-Трастевере (видео) 

Կատեգորիա:1240 ծնունդներ
Կատեգորիա:1259 ծնունդներ
Կատեգորիա:1330 մահեր
Կատեգորիա:Անձինք այբբենական կարգով
Կատեգորիա:Իտալացի նկարիչներ
Կատեգորիա:Հռոմ քաղաքում ծնվածներ
Կատեգորիա:Հռոմ քաղաքում մահացածներ
Կատեգորիա:Նկարիչներ այբբենական կարգով
Պատկերասրահ Սոնյա թագուհու ախոռում

**Պատկերասրահ Սոնյա թագուհու ախոռում** (), թանգարան, գեղարվեստական պատկերասրահ և համերգասրահ, որը գտնվում է Օսլոյի թագավորական պալատի նախկին ախոռներում։

## Նկարագրություն
Ախոռը տեղակայված է պալատական այգու կողքին։ Այն կառուցվել է թագավորական պալատի հետ միաժամանակ։ Շինարարությունն ավարտվել է 1849 թվականին։ Սկզբնապես ախոռներում կարելի էր տեղավորել 38 ձի, բայց Հակոն 7-րդ թագավորի և նրա կնոջ՝ թագուհի Մոդի օրոք, համալիրը զգալիորեն ընդլայնվել և բարելավվել է։ 1905-1911 թվականների ընթացքում ախոռները վերածվել են ձիասպորտի կենտրոնի` ձիավարման սրահով, դարբնոցով և անասնաբուժական տարածքներով։ Ճարտարապետ Հյալմար Ուելհավենը () ղեկավարել է ընդլայնման նախագիծը, իսկ թագուհի Մոդը, հետևելով Լոնդոնի թագավորական ախոռների օրինակին, նախագծել է ախոռները։

1940 թվականից ի վեր՝ ախոռում ձիեր չեն պահվել, իսկ Երկրորդ աշխարհամարտի տարիներին Նորվեգիայի գերմանական օկուպացիայից հետո շենքը հիմնականում օգտագործվել է որպես պահեստ և ավտոտնակ։ 2017 թվականին՝ Սոնյա թագուհու ծննդյան 80-ամյակին ընդառաջ, Հարալդ V թագավորը որոշել է վերանորոգել շենքը՝ որպես նվեր կնոջը։ Վերանորոգումը կատարվել է «Statsbygg»-ի, «Riksantikvatren»-ի և «Snøhetta»-ի համատեղ ջանքերով։

Պատկերասրահը բաց է ամեն տարի՝ մարտից մինչև դեկտեմբեր ամիսներին, և ծառայում է որպես Նորվեգիայի թագավորական հավաքածուներից արվեստի գործերի ցուցահանդեսների, ինչպես նաև պատմամշակութային առարկաների ներկայացման վայր։

## Ցուցադրություններ
* «Ցուցահանդեսի բացում»։ Նորվեգացի նկարիչների կողմից նվիրաբերված գրաֆիկական պատկերների ընդարձակ հավաքածու
* «Արքայական ախոռ։ Ձիեր և դրանց հանդերձանք, 1905-1940 թվականներ»
* «Քանդակ», Քելլ Էրիկ Քիլի Օլսենի ցուցահանդես
* «Թոն Վիգելենդ․ զարդեր և քանդակներ»
* «Ավանդույթ և ոգեշնչում»։ Նորվեգիայի ժողովրդական արվեստի և ժողովրդական տարազների ցուցահանդես՝ ներառյալ թագավորական ընտանիքի անդամներին պատկանող իրեր
* «Պատմություն»։ Սաամյան նկարիչների երեք սերնդի՝ Իվեր Յոկի, Սինև Պերսենի և Բրիտա Մարկատ Լաբբայի ցուցահանդես
* «Նորվեգիայի երազանքը․ թագավոր Հակոնը և թագուհի Մոդը թագավորական հավաքածուներում»

## Ծանոթագրություններ

## Արտաքին հղումներ
* Պատկերասրահ Սոնյա թագուհու ախոռում 
* http://www.royalcourt.no/artikkel.html?tid=156980&sek=80422&scope=27248 Պատկերասրահ Սոնյա թագուհու ախոռում Visitoslo.com

Կատեգորիա:1849 կառույցներ
Կատեգորիա:Օսլոյի թանգարաններ
Կատեգորիա:Օսլոյի մշակույթ
Կատեգորիա:Օսլոյի շենքեր և կառույցներ
Նյու Բրանսուիք (Նյու Ջերսի)

**Նյու Բրանսուիք** (), քաղաք ԱՄՆ-ի Նյու Ջերսի նահանգի Միդլսեքսի շրջանում։

Քաղաքը տեղակայված է  Northeast Corridor երկաթուղային գծում, որը սպասարկում է Հյուսիս-արևելյան մետրոպոլիսը, Մանհեթենից 43 կմ դեպի հարավ-արևմուտք, Ռարիտան գետի հարավային ափին։

Բնակչությունը, համաձայն ԱՄՆ մարդահամարի բյուրոյի 2010 թվականի տվյալների, կազմել է 55 181 մարդ։ Ներառված է Նյու Յորք - Հյուսիսային Նյու Ջերսի - Լոնգ-Այլենդի մետրոպոլիտական վիճակագրական տարածքի մեջ։

Որպես քաղաք հիմնադրվել է 1730 թվականի դեկտեմբերի 30-ին, որը 1784 թվականի սեպտեմբերի 1-ին օրենսդրական ակտով ներգրավվել է Նյու Ջերսի նահանգի կազմում։

Նյու Բրանսուիքը հայտնի է իր ազգային բազմազանությամբ։ Որոշ ժամանակ բնակչության մեկ քառորդ մասը հունգարացիներ են եղել, իսկ 1930-ական թվականներին նրանք կազմել են արդեն երրորդ մասը։ Մեր օրերում հունգարական համայնքը շարունակում է զարգանալ՝ լատինա-ամերիկյանին զուգահեռ։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:1730 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Նյու Ջերսիի քաղաքներ
Կատեգորիա:ԱՄՆ-ի բնակավայրեր